
Tisztelt Elnök Ur, Tisztelt Kepviselök! 


Ma, november 27-én, pontosan harminc évvel ezelött tizenkettót Utótt az dra. 


Megkondultak a templomok harangjai, a szirénák felzúgtak. A munkäsok letették a szerszámot. 
Kiürültek a gyárak, a banyak és az üzletek. Az utcák megteltek, a járókelók táncra perdültek és az 
embereket reménykedés töltötte el. 


A bärsonyos forradalom közepen kezdetét vette egy törtenelmi jelentóségú kétórás általános 
sztrajk es az emberek Prägatöl Pozsonyig békésen vettek részt a szabadsäg, a batorsag és az 
egység jegyeben. 


Ez a két óra számomra azt jelképezi, amiről az Európai Unió mindig is szólt. 


Nem csak a pártokról és a politikáról, a szabályokról és az előírásokról, a piacokról és a valutákról. 
Hanem végső soron — és mindenekelőtt — az emberekről és az ő törekvéseikről. 
Az emberi összefogásról. A szabadságért, az értékeikért, egyszerűen egy jobb jövőért. 


A jövőre tekintve elsősorban egy idézet jut eszembe, amely a kiváló személyiségtől, Václav Haveltől, 
1989 hősétől származik. Ő így fogalmazott: 


„A remény [...] munkálkodás egy ügy sikeréért. Nem abbéli hitünk, hogy valami jól fog 
sikerülni." 


Azért választottam ezt az idézetet, mert Uniónk az elkövetkező öt évben a közös átalakulás útjára 
lép, amely társadalmunk és gazdaságunk valamennyi szegletére ki fog hatni. 


Azért lépünk erre az útra, mert így helyénvaló. Nem azért, mert így könnyű lesz. 

Hajlamosak vagyunk olykor megfeledkezni arról, hogy legjelentősebb eredményeink 
megvalósításához mindig nagy bátorságra volt szükségünk. 


Bátorságra volt szükségünk ahhoz, hogy békét kössünk a fájdalmak közepette. 

Bátorságra volt szükségünk ahhoz, hogy megteremtsük az egységes piacot és bevezessük az 
egységes valutát. 

Bátorságra volt szükségünk ahhoz, hogy megunk között üdvözöljük az európai család korábban 
cserben hagyott tagjait. 


Az elmúlt években azonban mindig az adott pillanattal voltunk elfoglalva: a vészhelyzetek után 
válságkezelést kellett folytatnunk, és azért kellett küzdenünk, hogy meg tudjuk őrizni egységünket 
és szolidaritásunkat. 


Amennyiben ebből az időszakból erősebben kerültünk ki - és úgy vélem, igen -, az nagyrészt 
elődöm, Jean-Claude Juncker, a kiváló európai elme vezetésének és meggyőződésének 
köszönhető. 6 egész életében szívvel-lélekkel fáradozott az Uniónkért. Hagyatéka 
önmagáért beszél. 


Jean-Claude, köszönjük szépen valamennyien! 


Tisztelt Képviselők! 


Önök négy hónappal ezelőtt bizalmat szavaztak nekem. Azóta találkoztam valamennyi politikai 
csoporttal és minden állam- és kormányfővel. 


Velük közösen kiváló európai testületet állítottunk össze. Önök, képviselők, meghallgattak 
valamennyiünket. 


Megígértem, hogy figyelni fogok az Önök szavára. Így is tettem. Ahogy a jövőben is így fogok tenni, 
Maroš Šefčovič és a biztosi testület többi tagja társaságában. Sok kérdésben egyetértettünk, 
némelyekben azonban nem. De így működik a demokrácia. 


Ma az európai demokrácia e szentélyében egy új európai kezdethez kérem a 
támogatásukat. 


Tisztelt Képviselők! 


A ma szavazásra bocsátott testület különböző kultúrákból és országokból származik, különböző 
hátterekkel rendelkezik és különböző politikai színeket képvisel. 


Akad közöttük tanár, mezőgazdasági termelő, polgármester, miniszter, orvos, diplomata, mérnök és 
vállalkozó. 

Van, aki még az elött született, hogy a berlini fal felepült volna, és van, aki a lebontasa utan. Van, 
aki megélte a diktatúrát, és van, aki a fiatal demokráciák uniós csatlakozasäban segédkezett. 


Ebben a testületben csaknem ugyanannyi a nó, mint a férfi: csak egy nó hiányzik a tökéletes 
egyensúlyhoz. Látható, hogy valódi haladást értünk el, ahogy látszik az is, hogy van még 
tennivalónk. 


En vagyok a Bizottság elsó nöi elnöke, és az iränyitäsom alatt álló biztosi testúlet valamennyi 
tagjának kabinetjében egyensúlyban lesznek a nemek - most első ízben. Hivatali időnk lejártáig 
pedig a vezetés valamennyi szintjén megvalósítjuk a nemek egyensúlyát - most első ízben. 


Ezzel sokat fog változni a Bizottság arculata. 


A testület minden tagja saját személyes európai történetével és perspektívájával érkezik. 
Mindegyiküknek meglesznek a saját szakpolitikai szempontjai és prioritásai, amelyeket szem előtt 
kell tartaniuk. 


Együttesen azonban olyan csapatot alkotunk, amely a közös európai érdekért dolgozik. 
Olyan egységes csapatot, amely együttműködik az Európai Parlamenttel és a tagállamokkal a 
nemzedékünket meghatározó kihívások kezelése során. 


Készen állunk. De ami még fontosabb: készen áll Európa is. 


A mondanivalóm egyszerű: lássunk munkához! 


Tisztelt Képviselők! 


Nyugtalan világot élünk, amelyben sok politikai erő a konfrontáció és az egyoldalúság nyelvét 
választja. Egyúttal olyan világot is, amelyben milliók vonulnak az utcára a korrupció ellen vagy 
demokratikus átmenetet követelve. 


A világnak minden eddiginél nagyobb szüksége vezető szerepünkre. Arra, hogy 
felelősségteljes hatalomként működjünk együtt a világgal. Arra, hogy a béke és a pozitív 
változások hajtóereje legyünk. 


ENSZ-partnereinknek meg kell mutatnunk, hogy elkötelezett multilateralistaként számíthatnak ránk. 


Nyugat-balkáni barátainknak meg kell mutatnunk, hogy közös kontinensen élünk, közös a 
történelmünk, közös a kultúránk - és közös a jövőnk is. Az ajtónk változatlanul nyitva áll előttük. 


Közös a sorsunk transzatlanti partnereinkkel is. 


Akadnak persze közöttünk nézeteltérések, ez tagadhatatlan. Kapcsolatunk mégis kiállta az idő 
próbáját. Miközben mi itt beszélünk, több ezer diák, kutató, vállalkozó, művész köt barátságot, 
létesít üzleti kapcsolatot és valósít meg tudományos projektet. 


Ez a sok millió összefonódó finom szál olyan kapcsolatot létesít, amely erősebb minden egyedi 
nézeteltérésnél. 

Az országoknak - kelettöl nyugatig és északtól délig - arra van szükségük, hogy Európa valódi 
partner legyen. Így egy jobb globális rend formálói lehetünk. 


Ez Európa hivatása. És ezt szeretnék az európai polgárok is. 


Örülök, hogy csapatunknak olyan tapasztalt diplomata a tagja, mint Josep Borrell, aki Jutta 
Urpilainennel, Várhelyi Olivérrel és Janez Lenarcié-csal fog majd együtt dolgozni. Nagyon értékes 
munkát fognak közösen végezni. 


Értékeink előmozdítása érdekében szövetségeket és koalíciókat fogunk kialakítani. A nyitott és 
tisztességes kereskedelem révén támogatjuk és védjük Európa érdekeit. Együttműködésünkkel 
fogjuk erősíteni partnereinket, mert ha partnereink erősek, azzal Európa is erősebb lesz. 


A vezetésem alatt álló Bizottság nem fog visszariadni attól, hogy magabiztos és határozott hangot 
üssön meg. Ezt azonban a magunk módján, európai módon tesszük majd. 


Ilyen geopolitikai Bizottságot képzelek el én, és ez az, amire Európának sürgető szüksége 
van. 


Tisztelt Képviselők! 


Ha van olyan terület, amelyen a világnak szüksége van arra, hogy felvállaljuk a vezető szerepet, 
akkor ez az éghajlatunk védelme. Létkérdés ez Európa számára - ahogy a világ számára is. 


Hogy ne lenne az, amikor a mélyszegénységben élők 85%-a abban a 20 országban él, amely a 
leginkább ki van szolgáltatva az éghajlatváltozásnak? 


Hogy ne lenne az, amikor Velencét ellepi a víz, Portugáliában sorozatos erdőtüzek pusztítanak, 
Litvániában pedig a felére csökkent a termés az aszályok miatt? 


Kétségtelenül előfordult ilyen korábban is, de soha nem ekkora gyakorisággal és intenzitással. 


Az éghajlatváltozás elleni küzdelemben nincs vesztegetni való időnk. Minél gyorsabban lép Európa, 
annál többet tehetünk polgárainkért, versenyképességünkért és jólétünkért. 


Az európai zöld megállapodás lesz a záloga bolygónk és polgáraink egészségének és 
gazdaságunk életképességének. 


Ennek megvalósítására Frans Timmermans kiválóan alkalmas ember. Örömömre szolgál, hogy 
munkájában Kadri Simson, Adina Válean és sokan mások támogatják majd. 


Az európai zöld megállapodás az új növekedési stratégiánk. Hozzájárul a kibocsátások 
csökkentéséhez, ugyanakkor munkahelyeket is teremt. 


A középpontjában olyan ipari stratégia áll majd, amely lehetővé teszi vállalkozásaink - nagy- és 
kisvállalkozásaink - számára az innovációt és az új technológiák kifejlesztését, miközben új 

piacokat teremt. Globalis standardalkotök leszünk. Ebben all a mi versenyelönyünk. Egyuttal ez az 
egyenlö versenyfeltételek biztositasanak legjobb mödja. 


Mindezeknek azonban az eurdpai polgarok szolgalataban kell allniuk. 


Ok azt akarják és azt varjak tölünk, hogy Euröpa lépjen fel az éghajlatváltozás és a 
környezetvédelem teren. Ugyanakkor megfizethető, tiszta és biztonságos energiára is szükségük 
van. Szükségük van olyan képzésre, amelynek segítségével megnyílnak előttük a jövő munkahelyei. 
Ezekre az új munkahelyekre el kell jutniuk, vagy ahhoz otthonról hozzá kell kapcsolódniuk. Nekünk 
gondoskodnunk kell arról, hogy ezeket a szükségleteket fenntartható módon elégítsük ki. 


Olyan nemzedéki átállást kell végrehajtanunk, amelynek során az évszázad közepére elérjük a 
klímasemlegességet. Ennek az átállásnak azonban igazságos és inkluzív módon kell végbe 
mennie — különben kudarcra van ítélve. 


Jelentős beruházásokat kell eszközölnünk az innováció, a kutatás, az infrastruktúra, a lakhatás és 
az emberek képzése területén. Köz- és magánberuházásokra egyaránt szükségünk lesz mind 
európai, mind nemzeti szinten. 


Európa most is úttörő szerepet vállal. Az Európai Unió a teljes saját költségvetésében, továbbá a 
tőkepiacokon és a beruházási lánc mentén is érvényesíteni fogja a klímafinanszírozást. 


Azokban a régiókban, amelyekben a többinél nagyobb lépésre van szükség, célzott és 
méltányos átállási mechanizmussal fogjuk támogatni az embereket és a vállalkozásokat. 
Ez a mechanizmus a különböző alapok és eszközök összefogásával be fogja indítani a szükséges 
magánberuházásokat. 


E cél elérésében megbízható partnerünk lesz az Európai Beruházási Bank. Különösen nagy 
örömömre szolgál, hogy az EKB jól halad az európai klímabankként betöltött szerepének 
megerősítésében. Ez fel fogja lendíteni az európai technológiákba és a világ által keresett 
megoldásokba történő beruházásokat. 


Ennél azonban többet kell tennünk. 


Mi csak a globális kibocsátás mintegy 9%-áért felelünk. Az egész világot cselekvésre kell birnunk, és 
e téren talán már tettünk is előrelépést. 


Kínától Kalifornián át Kanadáig sokan dolgoznak együtt velünk saját kibocsátáskereskedelmi 
rendszerük kialakításán. Phil Hogan pedig biztosítani fogja, hogy a jövendő kereskedelmi 
megállapodásainknak része legyen egy fejezet a fenntartható fejlődésről. 


Mert tudjuk: Az éghajlatváltozás mindannyiunk ügye. Kötelességünk cselekedni és kellően 
erősek vagyunk ahhoz, hogy az élre álljunk. 

Tisztelt Képviselők! 


A digitalizációval olyan dolgok válnak valóra, amelyek egy generációval előttünk még 
elképzelhetetlenek voltak. 


A világon átívelő kommunikáció, az információkhoz való hozzáférés, az egészségügy, a 
környezetvédelem, a mobilitás és a befogadás terén elért eredmények mind ezt mutatják. A jövő 
útja a digitalizáció. Margrethe Vestager lesz az, aki ezen az úton a jövőbe vezet minket. 


Automatizálni fogjuk az emberek számára nehézséget jelentő tevékenységeket, például a 
tehermozgatást vagy az ismétlődő feladatokat: a gyárakban csakúgy, mint az irodákban. 


Ezzel időt nyerünk. Időt, amelyet arra fordíthatunk, ami az emberek erőssége, és amiben nem 
számíthatunk a számítógépekre: az empátiára és a kreativitásra. 


Ha a kórházban a betegek emelgetésébe és az ágyazásba besegít az ápolórobot, és a 
digitalizációval az igazgatási tevékenységek felgyorsulnak, akkor az ápolóknak végre lesz idejük 
arra, ami igazán fontos: a betegek meghallgatására, a velük való törődésre. 


A digitalizáció révén eredményesebben és hatékonyabban banhatunk eróforrásainkkal, hiszen 
mindent precízen szabályozni tudunk majd: a vízfogyasztást, az energiafelhasználást, bolygónk 
minden értékes erőforrásának igénybevételét. 


Igen, a digitalizacid alapjaiban meg fogja változtatni társadalmunkat, gazdaságunkat, 
közigazgatásunkat. Ez a folyamat már ma is zajlik. 


E nagy lehetőségeket csak akkor tudjuk kihasználni és a kockázatokat csak akkor tudjuk kezelni, ha 
a piacok hiányosságait hozzáértő módon ellensúlyozzuk, ha megvédjük európai jólétünket és 
értékeinket. Európai utunkat a digitális korban is tovább kell folytatnunk. 


A következő konkrét terveink vannak: 


Első: Kulcstechnológiákat kell elsajátítanunk és ezeknek európai tulajdonban kell lenniük. 
Ezek magukban foglalják a kvantumszámítógépet, a mesterséges intelligenciát, a blokklánc- 
technológiákat és a kritikus fontosságú chiptechnológiákat. 


E célunk megvalósításához és fennálló hiányosságaink megszüntetéséhez együtt kell működnünk. 
Vonjuk tehát össze erőforrásainkat, pénzünket, kutatási képességeinket, tudásunkat és fogjunk 
hozzá a gyakorlati megvalósításhoz. 


Ez már a szuperszámítógépnél is bevált. Európa jelenleg arra készül, hogy beszerezze a világpiacon 
elérhető három legnagyobb teljesítményű számítógép egyikét. A szuperszámítógépek következő 
generációját pedig már nekünk magunknak kell megépítenünk. 


Második: Európában elég tudós és elég ipari kapacitás van ahhoz, hogy versenyképesek 
legyünk e téren - ne becsüljük alá magunkat. 

Az innoväciöhoz az okos elmék mellett diverzitásra és a gondolkodás szabadságára is szükség van. 
Ezekböl minden megvan itt Euröpaban: az emberek itt akarnak élni, itt akarnak kutatni, itt akarjak a 
jövőt építeni. 


Harmadik: Közös szabványokon alapuló és a jövőhöz igazodó infrastruktúrára, valamint a 
jelenlegi és a következő generációs standardoknak megfelelő gigabites hálózatokra és biztonságos 
számítási felhőkre van szükségünk. 


Negyedik: A digitalizáció nyersanyaga az adat. Minden kattintásunkkal algoritmusokat 
táplálunk, azok pedig visszahatnak magatartásunkra. 


Ahogy az adatvédelmi rendelettel irányt mutattunk a világnak, ugyanúgy kell eljárnunk a 
mesterséges intelligencia esetében is. Mert Európában az ember az első. Nem az adatforgalmat 
akarjuk korlátozni. A felelősségteljes adatkezelés szabályait akarjuk megalkotni. Számunkra a 
digitális személyazonosság védelme kiemelt prioritás. 


Ötödik: Egyidejűleg innovációt is akarunk. Jelenleg a nem személyes adatok 85%-at egyszer sem 
használja fel senki. Ez pazarlás. 


Hasznosítanunk kell az adatokból kinyerhető ismereteket. Ki kell alakítanunk egy keretet 
arra, hogy a kormányzatok és a vállalkozások adatokat oszthassanak meg, és azokat biztonságos 
módon bocsáthassák rendelkezésre. A vonatkozó adatstratégia kidolgozására véleményem szerint 
Thierry Breton a legalkalmasabb személy. 


Hatodik: A digitalizáció és a kiberbiztonság ugyanazon érme két oldala. Ezért a kiberbiztonság 
szintén kiemelt prioritás a számunkra. 


we 


Az európai vállalkozások versenyképessége érdekében szigorú biztonsági előírásokra és 
egységes európai megközelítésre van szükségünk. Meg kell osztanunk a veszélyekre 
vonatkozó ismereteinket. Létre kell hoznunk egy közös platformot, egy fejlett Európai 
Kiberbiztonsági Ügynökséget. Csak így növelhetjük a bizalmat a hálózatos gazdaság iránt, és csak 
így fokozhatjuk ellenálló képességünket a veszélyek minden fajtájával szemben. 


Mindebben akkor leszünk sikeresek, ha együttműködünk, ha európai értékeinkre építünk. Ha ez így 
lesz, biztos vagyok benne, hogy Európa a digitális korban is vezető szerepet fog betölteni. 


Európa képes erre! 


Tisztelt Képviselők! 
Európa sok mindenre büszke lehet. 


Mi vagyunk a világ kereskedelmi szuperhatalma. Világelsők vagyunk a feldolgozóipari termékek és 
szolgáltatások exportjában. A világon Európa a legnagyobb forrása és a legnagyobb célállomása a 
közvetlen külföldi tökebefekteteseknek. 

Iparunk világszínvonalú a nagy értéket képviselő ágazatokban, például a világ műholdállományának 
egyharmada európai gyártmány. Vállalataink is az élen járnak: a világ megújuló energiaforrásokkal 
kapcsolatos szabadalmainak 40%-ät birtokolják. 

A digitális átállás és a klímaátállás kettős átalakító erejét iparunk és innovációs 


we, 


potencialunk megerösitesere kell hasznalnunk. 
Ez csak beruházásokkal lehetséges. 


Tisztelt Képviselók, itt léptéket kell váltanunk. Az innovációba évek óta kevesebbet ruházunk be, 
mint versenytársaink. Ez hatalmas hátrányt jelent versenykepessegünk és az átalakulás során 
betölteni kivant vezetó szerepünk szempontjából. 


Emiatt a következő többéves pénzügyi keretet nem tekinthetjük pusztán számviteli rutinfeladatnak. 
A hét év múlva ránk váró világ nyomokban sem emlékeztet majd a hét évvel ezelőttire. Jelentősen 
korszerűsítenünk kell tehát költségvetésünket. 


Tudom, hogy e tekintetben nemcsak Johannes Hahn tapasztalatára és képességeire számíthatok. 
Hanem erre a Parlamentre is. 


Mindazonáltal a közköltségvetéseknek vannak korlátaik. A tőkepiaci unió kiteljesítésével kell 
biztosítanunk, hogy a beruházások oda áramolhassanak, ahol szükség van rájuk. Ez javítani fogja a 
kis- és induló vállalkozások forráshoz jutását, elősegítve növekedésüket, innovációjukat és a 
szükséges kockázatok vállalását. 


Ugyanez vonatkozik a bankunióra is. A bankuniót ki kell teljesítenünk ahhoz, hogy pénzügyi 
rendszerünk erősebbé és ellenállóbbá váljon. 


Ezzel a feladattal a legmegfelelőbb személyt, Valdis Dombrovskist bíztam meg. Ő fog gondoskodni 
arról, hogy gazdaságunk az emberek javát szolgálja. Tevékenységének kulcsszavai: minőségi 
munkahelyek, esélyegyenlőség, tisztességes munkakörülmények és befogadás. Biztosként jól fogja 
tudni, hogy a fenntartható növekedéshez rendezett államháztartásra van szükség. 


Emellett versenyképességünket és fenntarthatóságunkat is elő fogja mozdítani. Ezek ugyanis kéz a 
kézben járnak. 


Soha ne feledjük, hogy szociális piacgazdaságunk középpontjában mindig is a 
versenyképes fenntarthatóság állt. 


Legfeljebb másként hívtuk. 


Gondoljunk csak az Európai Unió-szerte működő számos családi vállalkozásra. Ezeket nem kizárólag 
a részvényesi érték vagy az éppen következő bónusz miatt építették fel. Létrehozásuk során a fő 
szempont a tartósság, a generációkon átívelő működés és az alkalmazottaknak biztosított tisztes 
megélhetés volt. Alapjuk a minőség, a hagyomány és az innováció iránti szenvedély. 

Lehet, hogy ma mar más utakat järunk. De újból ra kell találnunk a versenykepes fenntarthatösag 
útjára, kedves parlamenti barátaink. 


Minden egyes tagállam ebben a szellemben vállalt kötelezettseget az ENSZ fenntartható fejlesztési 
céljainak vegrehajtäsa iränt. Es Paolo Gentiloni is ugyanebben a szellemben felügyeli majd a célok 
végrehajtását. Szilárdan hisz a célokban, én pedig őbenne. Szilárdan hisz a célokban, en pedig 
őbenne. 


Az európai gazdaság sikeresen kilábalt a második világháború utáni egyik legsúlyosabb gazdasági 
és pénzügyi válságból. A munkaerőpiac továbbra is szilárd, és tovább csökken a munkanélküliség. 


Mindazonáltal a horizonton gyülekeznek a felhők - Európának fel kell készülnie az előtte álló 
nehézségekre. Arra kell támaszkodnunk, ami az erősségünk: az egységes piacunkra, a közös 
valutánkra. 


Legfőbb ideje, hogy kiteljesítsük gazdasági és monetáris uniónkat, hogy a makrogazdaság ellenálló 
képességének fokozása révén elősegítsük a növekedést és a munkahelyteremtést. Ki kell aknaznunk 
a Stabilitási és Növekedési Paktum által biztosított rugalmasságot annak érdekében, hogy 
gazdaságaink számára kellő időt és teret adjunk a növekedéshez. 


Ugyanakkor támogatnunk kell a tagállamokat a célzott beruházások és a strukturális reformok 
végrehajtása terén. E munka irányítására Elisa Ferreiránál alkalmasabb személyt el sem tudnék 
képzelni. 


Tisztelt Képviselők! 


A múlt hónapban 39-en meghaltak egy teherautó rakterében. Úgy, hogy előtte legalább négy 
európai országon csempészték át őket. 


Micsoda tragédia, amikor Vietnámban egy anya olyan üzenetet kap az Európában tartózkodó 
lányától, hogy megfullad, mert nincs elég levegője. 


Gondoljunk erre a 39 emberre. Gondoljunk szüleikre és barátaikra: mindannyian 
egyetértünk, hogy ilyen soha többé nem fordulhat elő! 


A polgárok azt várják Európától, hogy találjon közös megoldást a valamennyiünket érintő migrációs 
kihívásra. Ez a kérdés megosztott bennünket, de előre kell lépnünk. Olyan megoldásokra van 
szükség, amelyek mindannyiunknak megfelelnek. 


Ezzel a feladattal bíztam meg Margaritisz Szhinászt és YIva Johanssont. Különböző 
szakértelmüknek és szempontjaiknak köszönhetően remek csapatot alkotnak majd. 


Tisztelt Képviselők, egy dologban biztosak lehetünk: 


Európa mindenkor menedéket nyújt majd azoknak, akik nemzetközi védelemre szorulnak. 
És az az érdekünk, hogy azok, akik nálunk maradnak, beilleszkedjenek társadalmunkba. 


Beszéd az Európai Parlament plenáris ülésén 


Ám arra is ügyelnünk kell, hogy a tartózkodásra nem jogosultak hazatérjenek saját országukba. 
Meg kell törnünk az embercsempészek kegyetlen üzleti modelljét. 

Meg kell reformálnunk menekültügyi rendszerünket, miközben egy pillanatra sem tévesztjük szem 
elől értékeinket: a szolidaritást és a felelősséget. 


Meg kell erősítenünk külső határainkat, hogy a schengeni rendszer újra teljesen működőképes 
legyen. Partnerségeink magasabb szintre emelésével javítanunk kell a származási országok 
polgárainak körülményeit és lehetőségeit. 


Nem lesz könnyű - de emlékezzünk Václav Havel szavaira, ez a helyes út. 
A migráció nem fog eltűnni - a jövőben is velünk marad. 


Ezért úgy vélem, az értékeire oly büszke és jogállamiságára oly büszke Európának 
képesnek kell lennie arra, hogy olyan választ adjon, amely egyszersmind emberséges és 
hatékony. Képesnek kell lennünk erre. 


Margaritisz Szhinász és Ylva Johansson csapata egyben a belső biztonságunk erősítéséért is felelős 
lesz. 


Biztosítani fogják, hogy a bűnüldözési együttműködés képes legyen megbirkózni az új és a 
kialakulóban lévő fenyegetésekkel. Továbbá azt is, hogy a bűnözés elleni küzdelem terén 
leghatékonyabb eszközünk, az Europol megfeleljen a rendeltetésének. 


Tisztelt Képviselők! 


Kislánykoromban, amikor Brüsszelben laktam, a 11 éves húgomat elragadta a rák. Soha sem 
felejtem el, hogy a szüleim mennyire tehetetlennek érezték magukat a halálos kórral szemben - 
csakúgy, mint a kishúgomat odaadóan ápoló orvosok. 


Valamennyien meselhetnenk hasonló történeteket - vagy ismerünk olyat, aki mesélhetne. Egyre 
növekszik a rákos megbetegedések száma, de hatékonyabbak lettünk a diagnózis felállítása és a 
kezelés terén. 


Európa a rák elleni küzdelem élére áll. 


A jövő év elején Sztella Kiriakídisz egy ambiciózus rákellenes tervet indít el. Ő a megfelelő személy 
annak biztosítására, hogy a rák elleni küzdelemre irányuló európai terv igazi segítséget nyújtson a 
betegség által okozott szenvedés enyhítéséhez. 


Azt kell szem előtt tartanunk, hogy Európa azokról a dolgokról gondoskodjék, amelyek fontosak az 
embereknek. 


Márpedig őket a gyermekeink és társadalmunk jövője érdekli. 

Törtenelmünket a kultura és az oktatás kapcsolja össze a jövővel. Ez tesz bennünket egyedivé. A 
lelkünk, a kultúránk, a sokf&lesegünk, az örökségünk. 


És tudom, hogy Marija Gabrielnél ezek az értékek jó kezekben vannak. Ezért örömmel jelentem be, 
hogy a portfóliója új nevet kapott: az innovációért, a kutatásért, a kultúráért, az oktatásért és az 
ifjüsägert felelós biztos lesz. 


Az emberek számára fontos a méltányosság és az egyenlöseg - a szó minden értelmében. 


Ezért esett a választásom Nicolas Schmitre, amikor a szociális jogok európai pillérének 
végrehajtásához és a szegénység elleni, gyermekkortól kezdődő küzdelemhez legmegfelelőbb 
munkatársat kerestem. Egy olyan keretet fog kidolgozni, amely révén biztosítani lehet, hogy az 
Unióban dolgozó valamennyi munkavállalót méltányos minimálbér illesse meg. 


Helena Dalli pedig az üvegplafon áttörésének élharcosa lesz. Azokat az akadályokat igyekszik majd 
felszámolni, amelyek pusztán olyan alapon állnak az emberek útjában, hogy kinek születtek, miben 
hisznek vagy kit szeretnek. 
Ezeknek az akadályoknak el kell tűnniük! Ehhez nem fér kétség. 


Az emberek számára fontosak a jogaik, az értékeik és a szabadságaik. 


A jogállamiság az Uniónk alappillére, amely semmilyen körülmények között nem sérülhet. 
Gondoskodnunk kell arról, hogy a jogállamiságot mindenhol tiszteletben tartsák és támogassák, 
illetve minden ország egyenlő bánásmódban részesüljön. 


A párbeszédet és a megelőzést kell a középpontba helyeznünk, de nem szabad haboznunk, ha meg 
kell tenni a szükséges intézkedéseket. Tapasztalatra és elkötelezettségre van szükségünk. Véra 
Jourová és Didier Reynders ebből a szempontból tökéletes választás. 


Az emberek számára fontos, milyen levegőt szívnak, milyen vizet isznak, milyen 
élelmiszert fogyasztanak, illetve hogy az Unió megfelelően gondját viseli-e a 
természetnek. 


Valamennyiünk örömére szolgál, hogy Virginijus Sinkevičius áll Európa élére a biológiai sokféleség 
és az óceánok megőrzéséért folytatott küzdelemben, egyúttal a part menti és halászközösségek 
megélhetését is biztosítva. 


Janusz Wojciechowski feladata pedig annak biztosítása lesz, hogy a mezőgazdasági termelőink az 
új realitásokhoz való alkalmazkodás közben is prosperáljanak. 


A kettős átállás - az éghajlatváltozás és a digitalizáció teren - mindannyiunk számára 
változásokkal jár, de senkinek ne legyen kétsége afelől: a mezőgazdasági termelés a kultúránk 
és jövőnk becses része marad. 


Fenntartható , Termelőtől a fogyasztóig" stratégiára van szükségünk. Ehhez hozzátartozik a fiatal 
mezőgazdasági termelők tőkéhez való hozzáférése, valamint az, hogy a harmadik országokból 
behozott élelmiszeripari termékeknek meg kell felelniük az Európai Unió környezetvédelmi 
szabványainak. 


Beszéd az Európai Parlament plenáris ülésén 


Az emberek számára pedig fontos, hogy beleszólásuk legyen a jövőjüket érintő 
kérdésekbe. 


Az idei európai választáson való részvételi arány volt a legmagasabb az elmúlt negyedszázadban. A 
demokratikus részvétel azonban nem korlátozódik a választás napjára. 


Mozgósítani fogjuk Európa leghatékonyabb energiáit Uniónk minden részéből, minden intézményből, 
az élet minden területéről, mindenkit arra buzdítva, hogy vegyen részt az Európa jövőjéről szóló 
konferencián. A konferenciának nyitottnak kell lennie valamennyi intézmény és a polgárok számára 
és az Európai Parlamentnek vezető szerepet kell játszania benne. A Bizottság részéről Dubravka 
Suica - e Parlament tapasztalt tagja - szorosan együttműködik majd Önökkel annak érdekében, 
hogy e törekvésünk sikertörténet legyen. 


Tisztelt Képviselők! 
Mindannyian tudjuk, hogy családunk egyik tagja Uniónk elhagyására készül. 


Sohasem titkoltam, hogy én mindig is maradáspárti leszek. De ugyanakkor mindig tiszteletben 
fogom tartani a brit nép döntését is. 


Szoros együttműködésben igyekszünk majd megoldásokat találni a közös kihívásokra - különös 
tekintettel a biztonságot érintő kérdésekre. Egy dolgot azonban le kell szögezni: 


Bárhogy is alakuljon a jövő, a népeink közötti kapocs és barátság töretlen marad. 


Tisztelt Képviselők! 


Harminc év múlva ugyanezen a helyen mások ugyanúgy el fogják bírálni a tetteinket, ahogyan én 
tettem a beszédem elején. 


Vajon mit mondanak majd? 


Az attól függ, mi együtt milyen eredményeket tudunk majd felmutatni. Ha jól végezzük a 
munkánkat, 2050-re Európa lesz a világ első karbonsemleges kontinense. 


A világ egyik vezető hatalma lesz a digitalizáció terén. Továbbra is megmarad annak a 
gazdaságnak, amely a legsikeresebben képes egyensúlyt teremteni a piaci és a szociális 
szempontok között. Élen jár majd a főbb globális kihívások megoldásában. 


Az előttünk álló út buktatókkal teli, a feladatunk nem könnyű. De együtt képesek 
vagyunk elérni a célt. 


Vezessen bennünket az a harminc évvel ezelőtti optimizmus és elszántság, amelynek köszönhetően 
leomlott a vasfüggöny. 

Visszatérve Vaclav Havelhoz, sokmillió euröpai polgär kötelezi el magát valamilyen ügy sikeréért. 


Vannak, akik beruhaznak, hogy erösitsek a kózósségeiket. 

Mäsok az idejüket aldozzak fel arra, hogy idös embereket apoljanak vagy parkot takaritsanak. 
Egyesek az utcára vonulnak - de egyúttal az eletmödjukon is változtatnak - az éghajlatvédelem 
érdekében. 


6k azok, akik változást szeretnenek elérni. 


Nekünk - a Parlamentnek, a Tanácsnak és a Bizottságnak - szintén változást kell 
elérnünk. 


Ebben a szellemben állítottam össze csapatomat. És ebben a szellemben állok ma itt Önök előtt, 
hogy a bizalmukat kérjem. 


Lássunk munkához, hogy harminc év múlva is elmondhassuk: 


Vive l’Europe, es lebe Europa, long live Europe, éljen Európa! 


